Pod vodstvom trenera Mile Petkovića i njegovih suradnika, nogometaši Slavena Belupa uz dva treninga dnevno pripremaju se na koprivničkom stadionu.
U nedjelju poslije podne na pomoćnom igralištu dvije su postave koprivničkog prvoligaša međusobno odigrale trening-utakmicu u kojoj je trener Petković imao prigodu vidjeti nekoliko novih igrača, koji su u naš klub došli na provjeru kao i nekoliko juniora koji su se priključili pripremama prve momčadi Slavena Belupa.
Farmaceuti će ovog tjedna uz otvorene terene koristiti i klupsku teretanu, a prvu prijateljsku provjeru imat će u subotu 15. siječnja kada će gostovati kod prvoligaša Zagreba.